יסמין מועלם

יסמין מועלם (נולדה ב-15 באפריל 1995) היא זמרת-יוצרת, מוזיקאית ומפיקה מוזיקלית ישראלית. זוכת פרס אקו"ם.

== ביוגרפיה ==
מועלם נולדה בירושלים. בגיל שנתיים היגרה עם משפחתה לפורטוגל, אך כעבור שנתיים חזרו לישראל והתגוררו ביפו. בנעוריה למדה בבית הספר התיכון לאמנויות תלמה ילין, במגמת אומנות פלסטית.

בשנת 2015, החלה ללמוד מוזיקה בארצות הברית, למדה גם באקדמיה למוזיקה בלונדון בבריטניה ולאחר מכן ברימון, שם התחרתה בשנת 2018 בתחרות "שירימון" יחד עם אורי ברינקר, והשניים ביצעו את השיר "נועצת מבט" של עומר אדם וזכו במקום הראשון.

== קריירה ==

=== 2018–2022: אריה ===
ב-14 בספטמבר 2018 הוציאה את סינגל הבכורה שלה, "אריה", מתוך אלבום הבכורה הנושא את אותו שם. ב-7 בפברואר 2019 הוציאה את השיר "יותר מדי". ב-16 ביוני 2019 התארחה בשיר "אדמה" של המוזיקאי שקל, מתוך אלבומו "ילד פרפר".

ב-1 בדצמבר 2019 הוציאה את הסינגל השלישי מתוך אלבום הבכורה שלה, "ככה עדיף לי". ב-14 בינואר 2020 הוציאה את הסינגל הרביעי מתוך האלבום, "מסיבה" בהשתתפות שקל, השיר זכה להצלחה רבה כאשר נכנס לפלייליסט של גלגלצ ודורג במצעדים הויראליים של רשתות הסטרימינג ספוטיפיי ו-Apple Music, תוך שזכה להשמעות רבות, ואף הועמד לתואר "שיר השנה" במצעדים השנתיים של מאקו, כאן גימל, גלגלצ<ref name=":0"></ref> ומעריב, כשבמצעד של גלגלצ הגיע למקום ה-39 ובמצעד של כאן גימל הגיע למקום ה-23.

ב-20 בפברואר 2020 הוציאה את הסינגל החמישי מתוך אלבום הבכורה שלה, "כמה מתוק", שנכנס לפלייליסט של תחנת הרדיו גלגלצ ואף נכנס להצבעת מצעד הפזמונים העברי השנתי של התחנה<ref name=":0" />. ב-27 בפברואר 2020, כשבוע לאחר מכן, יצא לאור אלבום הבכורה של מועלם, אריה, שזכה להצלחה רבה ושבחים ממבקרי המוזיקה. ב-3 במרץ 2020 יצא אלבום הבכורה של הראפר וייב איש, "העלייה", בו התארחה מועלם בשיר "פעם אחת". בדצמבר, יצא לאור האלבום "לילה טוב" של עטר מיינר בו היא השתתפה בשיר "זמן לדיכאון", וכן תרמה לו ולשיר נוסף לחן.

באוגוסט 2020 הוציאה יחד עם הראפר טדי נגוסה את הסינגל "זה בדם שלי". באותה השנה, ביצעה יחד עם הראפר טונה גרסת כיסוי לשירו של אביב גפן, "אור הירח", שנכללה בחלק השני של הפרויקט "צו השעה", לתמיכה במוזיקה הישראלית, שנפגעה בעקבות מגפת הקורונה בישראל. גרסתם הגיעה למקום העשירי במצעד הרשמי של גלגלצ.

באפריל 2021, לקראת יום הזיכרון לחללי מערכות ישראל, ביצעה ופרסמה מועלם בשיתוף עדן חסון גרסת כיסוי לשירו של עידן רייכל "שושנים עצובות", לזכרו של סמל ראשון דניאל פומרנץ. ביוני 2021 יצא שירם של סטטיק ובן-אל תבורי ונטע ברזילי, "אפס מאמץ", מתוך אלבום הבכורה של הצמד, "שבעה ירחים", שהשתתפה בכתיבתו. באותה השנה, הוכרז כי שירה, "מסיבה" יקבל פרס אקו"ם לשיר השנה.

ב-25 ביוני הוציאה מועלם את הסינגל "מחילה". בדצמבר הוציאה את "יחפים". ב-7 ביוני 2022 הוציאה את הסינגל "לא היה מעולם" אשר שימש כשיר הנושא של סדרת הטלוויזיה הישראלית "בלאדי מורי"<ref></ref>. ב-17 ביוני 2022 השתתפה בגרסת לייב לשיר "סהרה" של הראפר טונה. סינגל זה זכה להצלחה רבה והגיע למקום הראשון במצעד השבועי של תחנת הרדיו גלגלצ ולמקום השני במצעד הפזמונים העברי של התחנה לשנת תשפ"ב. מועלם נכללה ברשימת פורבס 30Under30 של מגזין פורבס ישראל לשנת 2022.

=== 2023–הווה: אין עולם ===
אלבומה השני, "אין עולם", יצא לאור ב-30 במאי 2023. מועלם הפיקה את אלבום זה יחד עם ישי סוויסה והוא כולל הופעת אורח של מרגי בשיר "צונאמי" שיצא כסינגל המוביל מתוך האלבום ב-29 במאי 2023 והצליח במצעדי הפזמונים. גם השיר "יהיה טוב" הצליח במצעדים.

ב-30 באוגוסט 2023 הוציאה גרסת כיסוי לשירו של עדן חסון, "עד שתבואי עד אליי", לכבוד המצעד הישראלי השנתי של גלגלצ. ב-5 בספטמבר של אותה השנה הוציאה גרסה מיוחדת של "יהיה טוב" בשילוב השיר "מים שקופים" יחד עומר אדם אדם לכבוד פסטיבל התמר של אותה השנה.

ב-8 בפברואר 2024 הוציאה את הסינגל "יום כיפור".<ref></ref> ב-1 במאי הוציאה את הסינגל "יוצאת מזה". הסינגל הגיע למקום ה-30 במצעד ההיטליסט ולמקום העשירי במצעד הרשמי של גלגלצ.<ref></ref> ב-14 באוגוסט הוציאה את הסינגל "דאמ".<ref></ref> הסינגל הגיע למקום השביעי במצעד הרשמי של גלגלצ.<ref></ref>

== חיים אישיים ==
מועלם נשואה מאז שנת 2021 לרון בן יאיר. לזוג בת שנולדה בשנת 2022.

== סגנונה המוזיקלי ==
סגנונה המוזיקלי של מועלם משלב בתוכו רית'ם אנד בלוז, מוזיקת נשמה, מוזיקת היפ הופ ומוזיקת פופ. בראיון שהעניקה לוואלה! NEWS, אמרה מועלם כי אחת מהזמרות שהשפיעו על היצירה שלה היא הזמרת הקטלאנית רוסליה, וכי המוזיקה שלה מושפעת גם ממוזיקה אפריקאית.

== דיסקוגרפיה ==
=== אלבומי אולפן ===
* 2020: אריה
* 2023: אין עולם

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!מקור
|-
| rowspan="10" |2020
| rowspan="2" |המצעד העברי השנתי של מאקו
|זמרת השנה
|עצמה
|
| rowspan="2" |
|-
| rowspan="3" |שיר השנה
| rowspan="2" |"מסיבה" 
|
|-
| rowspan="3" |המצעד הישראלי השנתי של גלגלצ ו-ynet
|
| rowspan="3" |
|-
|"כמה מתוק"
|
|-
|פריצת השנה
|עצמה
|
|-
|נבחרי ישראל בידור
| rowspan="3" |שיר השנה
| rowspan="3" |"מסיבה" 
|
|
|-
|המצעד השנתי של כאן גימל
|
|
|-
| rowspan="2" |מצעד המוזיקה השנתי של מעריב
|
| rowspan="2" |
|-
| rowspan="2" |פריצת השנה
| rowspan="2" |עצמה
|
|-
|נבחרי השנה של פרוגי
|
|
|-
| rowspan="7" |2021
|פרס אקו"ם
|שיר השנה
|"מסיבה" 
|
|
|-
| rowspan="5" |המצעד הישראלי השנתי של גלגלצ ווואלה! NEWS
|אשת השנה
| rowspan="2" |עצמה
|
| rowspan="5" |
|-
|הופעת השנה
|
|-
| rowspan="3" |שיר השנה
|"אור הירח" 
|
|-
|"זה בדם שלי" 
|
|-
|"זמן לדיכאון" 
|
|-
|המצעד השנתי של כאן גימל
|זמרת השנה
|עצמה
|
|
|-
| rowspan="2" |2022
|המצעד הישראלי השנתי של גלגלצ
|שיר השנה
|"סהרה (Live)" 
|
|
|-
|פרסי נבחרי השנה של פרוגי
|זמרת השנה
|עצמה
|
|
|}

== קישורים חיצוניים ==

* 
* 
* 
* 

== הערות שוליים ==

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות ישראליות
קטגוריה:זמרים ישראלים
קטגוריה:ראפריות ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:מוזיקאיות ישראליות
קטגוריה:מוזיקאים ישראלים
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:ראפריות יהודיות
קטגוריה:ראפרים יהודים
קטגוריה:זמרות אינדי ישראליות
קטגוריה:זוכות פרס אקו"ם
קטגוריה:פורבס 30Under30: ישראל
קטגוריה:ישראליות שנולדו ב-1995
קטגוריה:ישראלים שנולדו ב-1995